**OPĆA ŽUPANIJSKA BOLNICA VINKOVCI**

**RAVNATELJSTVO**

Ur. broj: 01-8711/2017.

Vinkovci, 6. prosinca 2017.

 Temeljem članka 21. Statuta Opće županijske bolnice Vinkovci i obavijesti Ministarstva zdravstva RH o odobrenju Plana specijalizacija i užih specijalizacija za 2017. godinu, Klasa: 131-01/17-01/115, Ur. broj: 534-03-2-2/3-17-3 od 28. kolovoza 2017. godine, objavljuje se

NATJEČAJ ZA IZBOR

doktora medicine (m/ž) za upućivanje na specijalizaciju iz:

1. opće interne medicine – 1 izvršitelj
2. urologije - 1 izvršitelj
3. pedijatrije - 1 izvršitelj
4. kliničke radiologije - 1 izvršitelj
5. fizikalne medicine i rehabilitacije - 1 izvršitelj
6. patologije i citologije - 1 izvršitelj
7. hitne medicine - 8 izvršitelja
8. medicinske biokemije i laboratorijske medicine - 2 izvršitelja

UVJETI KOJE MORAJU ISPUNJAVATI PRISTUPNICI:

* zdravstveni radnik sa završenim integriranim preddiplomskim i diplomskim studijem zdravstvenog usmjerenja

 - akademskog naziva doktor medicine, za specijalizacije pod rednim brojevima od 1. do 7.

 - akademskog naziva magistar medicinske biokemije, za specijalizaciju pod rednim brojem 8.

* s važećim odobrenjem za samostalan rad te drugi uvjeti prema Pravilniku o specijalističkom usavršavanju doktora medicine (NN br. 100/11, 133/11, 54/12, 49/13, 139/14, 116/15, 62/16 i 69/16-ispravak i 6/17), Pravilniku o specijalističkom usavršavanju magistra medicinske biokemije (NN 73/08) i Pravilniku o mjerilima za prijem specijalizanata (NN br. 83/15).

Uz ponudu i kratki životopis potrebno je priložiti slijedeće dokaze o ispunjavanju uvjeta natječaja i za primjenu mjerila za utvrđivanje redoslijeda:

* presliku diplome o završenom medicinskom fakultetu/farmaceutsko-biokemijskom fakultetu
* presliku odobrenja za samostalan rad
* presliku prijepisa položenih ispita na studiju
* presliku potvrde o općem prosjeku ocjena tijekom studija te duljini trajanja studija
* presliku nagrada za vrijeme studija
* presliku potvrde o statusu poslijediplomskog doktorskog studija
* popis objavljenih radova i kopije radova
* preslik ugovora o radu ako je pristupnik radio u primarnoj zdravstvenoj zaštiti
* elektronski ispis podataka o radnom stažu iz Hrvatskog zavoda za mirovinsko osiguranje
* presliku dokaza o sudjelovanju u Domovinskom ratu, sukladno Zakonu o pravima hrvatskih branitelja iz Domovinskog rata i članova njihovih obitelji

Na natječaj se mogu javiti osobe oba spola. Radni odnos zasniva se na neodređeno vrijeme.

Ponude sa životopisom i dokazima o ispunjavanju traženih uvjeta dostavljaju se u Opću županijsku bolnicu Vinkovci, s naznakom „Povjerenstvo za specijalizaciju iz – navesti granu specijalizacije“, Zvonarska 57, Vinkovci, u roku od 10 dana od dana objavljivanja natječaja u Večernjem listu, počevši od 11. prosinca 2017. godine zaključno s danom 21. prosinca 2017. godine.

Pristupnici koji dostave pravovremene i potpune ponude sa svim prilozima i dokazima, prije izbora bit će putem elektroničke pošte pozvani na razgovor s Povjerenstvom, a najkasnije u roku od 30 dana od isteka roka za podnošenje ponuda po natječaju.

Odluka o izboru pristupnika bit će donesena i javno objavljena u roku od 20 dana od dana razgovora s Povjerenstvom.

 Ravnatelj:

 Krunoslav Šporčić, dr. med.